Neuvoston asetus (EY) N:o 684/95, annettu 27 päivänä maaliskuuta 1995, kuivarehualan yhteisestä markkinajärjestelystä annetun neuvoston asetuksen (EY) N:o 603/95 muuttamisesta



Virallinen lehti nro L 071 , 31/03/1995 s. 0003 - 0004



NEUVOSTON ASETUS (EY) N:o 684/95, annettu 27 päivänä maaliskuuta 1995, kuivarehualan yhteisestä markkinajärjestelystä annetun neuvoston asetuksen (EY) N:o 603/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että antaessaan asetuksen (EY) N:o 603/95 kuivarehualan yhteisestä markkinajärjestelystä (3) neuvosto ennakoi, että 6 artiklassa säädetyn ennakkomaksun määrä on vielä vahvistettava lopullisesti, on välttämätöntä varmistaa, että ennakkomaksun korotettu määrä ei aiheuta haittaa enimmäismäärien järjestelmän moitteettomalle soveltamiselle, tämä tavoite voidaan saavuttaa ottamalla käyttöön takuujärjestelmä, tämä uusi mahdollisuus ei saa vahingoittaa niiden jalostusyritysten asemaa, jotka mieluummin valitsevat 6 artiklassa mainitun alemman ennakkomaksun ilman takuuta, ja tämän vuoksi asetusta (EY) N:o 603/95 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 603/95 seuraavasti: 1) Korvataan asetuksen (EY) N:o 603/95 6 artikla seuraavasti: "6 artikla 1. Kuivattuja rehuja jalostavat yritykset, jotka hakevat tämän asetuksen mukaista tukea, ovat oikeutettuja ennakkomaksuun, jonka määrä on: - 41,30 ecua tonnilta kuivatuille rehuille, joille haetaan 3 artiklan 2 kohdassa määrättyä tukea, tai 55,06 ecua tonnilta, jos ne ovat antaneet 13,76 ecun takuun tonnilta, ja - 23,18 ecua tonnilta kuivatuille rehuille, joille haetaan 3 artiklan 3 kohdassa määrättyä tukea, tai 30,91 ecua tonnilta, jos ne ovat antaneet 7,73 takuun tonnilta. Jäsenvaltioiden on tehtävä tarvittavat tarkastukset sen todentamiseksi, että oikeus ennakkomaksuun on perusteltu. Ennakkomaksu suoritetaan, kun oikeus ennakkomaksuun on todettu. Ennakkomaksu voidaan kuitenkin suorittaa ennen kuin oikeus ennakkomaksuun on todettu, jos jalostusyritys on antanut takuun, joka vastaa määrältään ennakkomaksua korotettuna 10 prosentilla. Tämä takuu kattaa kaikki muut ensimmäisen alakohdan ensimmäisen tai toisen luetelmakohdan mukaan mahdollisesti annetut takuut. Tätä takuuta alennetaan ensimmäisen alakohdan ensimmäisessä tai toisessa alakohdassa säädetylle tasolle sen jälkeen kun oikeus ennakkomaksuun on todettu ja se vapautetaan kokonaan erotuksen takaisin maksamista varten. 2. Ennakkomaksu voidaan suorittaa vasta, kun kyseiset kuivatut rehut on siirretty pois jalostusyrityksestä. 3. Jos ennakkomaksu on suoritettu, jalostusyritykselle on maksettava ennakkomaksun määrän ja maksettavan tuen kokonaismäärän välisen mahdollisen erotuksen välinen jäännös ottaen huomioon 5 artikla. 4. Jos ennakkomaksuna on suoritettu suurempi summa kuin kuivarehuja jalostava yritys on oikeutettu saamaan tukena 5 artiklan mukaan, jalostusyrityksen on pyydettäessä maksettava takaisin kyseisen jäsenvaltion toimivaltaiselle viranomaiselle ennakkomaksun ylittävä osuus." 2) Lisätään 18 artiklan a alakohdan toisen luetelmakohdan jälkeen luetelmakohta seuraavasti: "- 6 artiklan 1 kohdassa tarkoitettujen takuiden vapauttamiset." 3) Lisätään 20 artiklaan kohta seuraavasti: "3. Viittauksia 1 ja 2 kohdan nojalla kumottuihin asetuksiin pidetään viittauksina tähän asetukseen." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä huhtikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 1995. Neuvoston puolesta J. PUECH Puheenjohtaja (1) EYVL N:o C 365, 21.12.1994, s. 8 (2) EYVL N:o C 56, 6.3.1995 (3) EYVL N:o L 63, 21.3.1995, s. 1